CELEX: 32019D0008
Language: el
Date: 2019-04-09 00:00:00
Title: Απόφαση (ΕΕ) 2019/670 της Ευρωπαϊκής Κεντρικής Τράπεζας, της 9ης Απριλίου 2019, που τροποποιεί την απόφαση ΕΚΤ/2014/8 σχετικά με την απαγόρευση της νομισματικής χρηματοδότησης και της παροχής επιτοκίου στις καταθέσεις της κεντρικής διοίκησης από τις εθνικές κεντρικές τράπεζες (ΕΚΤ/2019/8)

29.4.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 113/9
               
            
         ΑΠΟΦΑΣΗ (ΕΕ) 2019/670 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 9ης Απριλίου 2019
         που τροποποιεί την απόφαση ΕΚΤ/2014/8 σχετικά με την απαγόρευση της νομισματικής χρηματοδότησης και της παροχής επιτοκίου στις καταθέσεις της κεντρικής διοίκησης από τις εθνικές κεντρικές τράπεζες (ΕΚΤ/2019/8)
         ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 132 παράγραφος 1 δεύτερη περίπτωση,
         Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 34.1 δεύτερη περίπτωση,
         Εκτιμώντας τα ακόλουθα:
         
                     (1)
                  
                  
                     Προκειμένου να συνδράμει το διοικητικό συμβούλιο στην παρακολούθηση της συμμόρφωσης με την απαγόρευση της νομισματικής χρηματοδότησης, η οποία προβλέπεται στο άρθρο 123 της Συνθήκης για τη λειτουργία της Ευρωπαϊκής Ένωσης, η απόφαση ΕΚΤ/2014/8 (1) καθορίζει επιτόκια της αγοράς τα οποία λειτουργούν ως ανώτατα όρια αναφορικά με τον τοκισμό των καταθέσεων που οι εκάστοτε κυβερνήσεις και δημόσιες αρχές διατηρούν στην οικεία εθνική κεντρική τράπεζα.
                  
               
                     (2)
                  
                  
                     Προκειμένου να διαφυλαχθεί η ακεραιότητα της ενιαίας νομισματικής πολιτικής, τα σχετικά επιτόκια της αγοράς χρήζουν περαιτέρω εξειδίκευσης και ενημέρωσης.
                  
               
                     (3)
                  
                  
                     Για τους λόγους αυτούς η απόφαση ΕΚΤ/2014/8 θα πρέπει να τροποποιηθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τροποποίηση
            Η απόφαση ΕΚΤ/2014/8 τροποποιείται ως εξής:
            
                         
                     
                     
                        το άρθρο 1 τροποποιείται ως εξής:
                        
                                    α)
                                 
                                 
                                    παρεμβάλλεται το ακόλουθο στοιχεία αα):
                                    «αα)   “κατάθεση”: πιστωτικό υπόλοιπο σε ευρώ ή άλλο νόμισμα, περιλαμβανομένων των καταθέσεων μίας ημέρας και των καταθέσεων προθεσμίας, το οποίο απορρέει από τη διατήρηση κεφαλαίων σε λογαριασμό που τηρείται σε ΕθνΚΤ ή από προσωρινού χαρακτήρα καταστάσεις αναγόμενες σε άλλες υπηρεσίες που η τελευταία παρέχει, το οποίο παράγει υποχρέωση αποτυπούμενη στη λογιστική κατάσταση της εν λόγω ΕθνΚΤ και το οποίο αυτή απαιτείται να αποπληρώσει με βάση τους εκάστοτε ισχύοντες συμβατικούς ή κανονιστικούς όρους,»·
                                 
                              
                                    β)
                                 
                                 
                                    το στοιχείο γ) αντικαθίσταται από το ακόλουθο κείμενο:
                                    «γ)   “επιτόκιο αγοράς μη εξασφαλισμένης χρηματοδότησης για τοποθετήσεις διάρκειας μιας ημέρας”: i) προκειμένου για καταθέσεις διάρκειας μιας ημέρας σε ευρώ, ο μέσος δείκτης των επιτοκίων του ευρώ για τοποθετήσεις στη χρηματαγορά διάρκειας μιας ημέρας (EONIA) ή, σε περίπτωση κατάργησης του EONIA, το βραχυπρόθεσμο επιτόκιο του ευρώ (€STR)· και ii) προκειμένου για καταθέσεις διάρκειας μιας ημέρας σε διαφορετικό νόμισμα, συγκρίσιμο επιτόκιο»·
                                 
                              
                                    γ)
                                 
                                 
                                    το στοιχείο δ) αντικαθίσταται από το ακόλουθο κείμενο:
                                    «δ)   “επιτόκιο αγοράς εξασφαλισμένης χρηματοδότησης”: i) προκειμένου για καταθέσεις προθεσμίας σε ευρώ, ο αντίστοιχης διάρκειας δείκτης STOXX σε ευρώ για επιτόκια συναλλαγών χρηματοδότησης (διαφόρων λήξεων) με βάση γενικό ενέχυρο (STOXX EUR GC Pooling term index) ή, εφόσον αυτός καταργείται ή παύει να θεωρείται δείκτης αναφοράς, ισοδύναμος δείκτης· και ii) προκειμένου για καταθέσεις προθεσμίας σε διαφορετικό νόμισμα, συγκρίσιμο επιτόκιο.».
                                 
                              
                  
         
            Άρθρο 2
            Έναρξη ισχύος
            
               1.   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            
            
               2.   Η παρούσα απόφαση εφαρμόζεται από την 1η Οκτωβρίου 2019.
            
         
         
            Φρανκφούρτη, 9 Απριλίου 2019.
            
               
                  Για το διοικητικό συμβούλιο της ΕΚΤ
               
               
                  Ο Πρόεδρος της ΕΚΤ
               
               Mario DRAGHI
            
         
         
            (1)  Απόφαση ΕΚΤ/2014/8, της 20ής Φεβρουαρίου 2014, σχετικά με την απαγόρευση της νομισματικής χρηματοδότησης και της παροχής επιτοκίου στις καταθέσεις της κεντρικής διοίκησης από τις εθνικές κεντρικές τράπεζες (ΕΕ L 159 της 28.5.2014, σ. 54).